Pograniča

Pograniča () – kaimas Latvijoje. Išsidėstęs šalies pietuose, 84 km į pietus nuo Rygos, prie kelio V1027. Administraciškai priklauso Bauskės savivaldybės Gailyšių valsčiui. 20 gyventojų (2021 m.). «Vietvārdu datubāze: Informācija par Pograniču» // Latvijas Ģeotelpiskās informācijas aģentūra

Buvusi to paties pavadinimo dvaro sodyba (išliko ūkinis pastatas ir parko fragmentai). 4,22 m aukščio ir 1,3 m apimties senas ąžuolas.Diži koki. Pograničas ozols // dziedava.lv

 Istorija 
XIX a. buvo žinomas Pograničos dvaras prie Maučiuvio upelio, iki 1921 m. priklausė Panevėžio apskrities Žeimelio valsčiui. Valdos savininkas baronas Ferdinandas fon Pfailicer–Frankas (1845–1918) buvo archeologas mėgėjas, Kuršo literatūros ir dailės draugijos narys. XIX a. pab. į Kuršo provincijos muziejų pateko vietovėje atrastas kalavijas su nulaužta buožele (perdavė Teodoras Keyserlinkas iš Malgūžės dvaro).

Pagal 1921 m. kovo 30 d. Lietuvos ir Latvijos sienų nustatymo sutartį Pograniča atiteko Latvijai.Ernestas Vasiliauskas. Grafų Keyserlingkų ir kitų Lietuvos dvarininkų archeologiniai rinkiniai Kuršo provincijos muziejuje // vb.ku.lt

 Šaltiniai 

Kategorija:Bauskės savivaldybės gyvenvietės